Framhaldandi vøkstur í ferðafólkatalinum Vøksturin í ferðafólkatalinum heldur áfram. Vøksturin í ferðafólkatalinum helt fram í septembur, tá 28,867 ferðafólk komu og fóru umvegis Vága Floghavn. Talan var um ein vøkstur á 17,6% í mun til septembur 2016. Higartil í ár eru 271,064 ferðafólk komin og farin umvegis flogvøllin, og samlaði vøksturin frá januar til septembur er 16,2%. Vága Floghavn vónar, at vøksturin fer at halda sær restina av árinum, og inní komandi ár. Hetta so ferðavinnan í Føroyum fær betri møguleikar at fáa betur rakstur í teir annars slaku vetrarmánaðirnar. ” Økingin hevur eisini týdning fyri hotellini, matarstøðini, útferðarveitarar og onnur, sum liva av ferðavinnuni og sum geva sítt íkast til føroyska búðskapin, at eisini tey hava nakað av umsetningi í vetrarhálvuni”, sigur Jákup Sverri Kass, stjóri á Vága Floghavn Vøkstur á næstan øllum ferðamálunum Vøksturin higartil í ár á Danmarkarleiðunum er 16%. Danmarkarleiðirnar fevna um Keypmannahavn, Billund og Aalborg. Á Íslandsleiðini er vøksturin eisini 6%, imeðan vøksturin í ferðafólkatalinum til og frá Bretlandi er 5%. Eisini er vøkstur á hinum leiðunum og á ferðafólkum, sum koma og fara á hinum tíðaravmarkaðu leiðunum. Har er vøksturin 27%. Minking er á 18% er á leiðini ímillum Føroyar og Bergen. Vøkstur er somuleiðis á teimum, sum koma við sokallaðum ad hoc chartertúrum. Hagtøl frá Vága Floghavn eru at finna á fylgjandi leinkju: http://www. fae. fo/fo/um-vaga-floghavn/hagtol/Fyrsta byggistig í útbyggingini av parkeringsøkinum um at vera liðugt Fyrsta byggistig í útbyggingini av parkeringsøkinum er um at verða liðugt. Síðani verður fari undir at byggja lonir, soleiðis at ferðafólk koma undir tak úti á sjálvum parkeringsøkinum. Í næstum fer Vága Floghavn at bjóða út framleiðslu av teimum skeltunum, sum skulu kunna fólkið um, hvussu tey skulu fyrihalda seg viðv. koyring á nýggja parkeringsøkinum. Hetta arbeiði fer í gongd so skjótt sum greiða er fingin á, hvør veitarin av nýggju skeltingini verður.